पहिलो नम्बरमा बढुवा हुने दौडमा एसएसी नारायणदत्त पौडेल तीव्र ढंगले लागेका छन् । उनी पूर्व क्षेत्रमा बस्दा युवती काण्ड लागेर बदनाम भएका थिए । पूर्व क्षेत्रको प्रमुख पुष्पराम केसी भएका बेला उनलाई नसिहत दिएर कारबाही गरिएको थियो । उनी ककनीमा रहँदा रासनमा कमिसन काण्ड लागेको थियो । दौडमा रहेका अर्का एसएसपी सञ्जय राणाको त झन् बढुवा हुनै मिल्दैन । सशस्त्र प्रहरी नियमावलीमा एसएसपीभन्दा माथि बढुवा हुन स्नातक तह उत्तीर्ण हुनुपर्ने व्यवस्था छ । तर, राणाको शैक्षिक योग्यता आईए पास मात्र छ । उनलाई बढुवा गर्ने हो भने मन्त्रिपरिषद्बाटै विशेष निर्णय गर्नुपर्ने हुन्छ ।
